นกแอร์

นกแอร์ () เป็นสายการบินราคาประหยัดของประเทศไทย เปิดตัวอย่างเป็นทางการเมื่อวันที่ 10 กุมภาพันธ์ พ.ศ. 2547 ภายใต้ชื่อบริษัท สกายเอเชีย จำกัด (Sky Asia Ltd.) เริ่มทำการบินครั้งแรกวันที่ 23 กรกฎาคม 2547 และเมื่อวันที่ 16 มกราคม 2549 ได้เปลี่ยนชื่อเป็น บริษัท สายการบินนกแอร์ จำกัด (Nok Airlines Co., Ltd.) ต่อมาได้เปลี่ยนชื่ออีกครั้งเป็น บริษัทสายการบินนกแอร์ จำกัด (มหาชน) (Nok Airlines Public Company Limited) เมื่อวันที่ 18 มกราคม 2556 เพื่อเตรียมนำบริษัทเข้าสู่ตลาดหลักทรัพย์แห่งประเทศไทย และเริ่มซื้อขายบนกระดานหลักทรัพย์ได้ในวันที่ 20 มิถุนายนปีเดียวกัน

สายการบินนกแอร์ ก่อตั้งขึ้นโดยมีบริษัทร่วมทุนดังนี้ บริษัท การบินไทย จำกัด (มหาชน) (ถือหุ้น 49%) บริษัท นกแอร์แมนเนจเม้นท์ฮ่องกง จำกัด (25%) บริษัท ทุนลดาวัลย์ จำกัด (สำนักงานทรัพย์สินส่วนพระมหากษัตริย์) (6%) ธนาคารไทยพาณิชย์ จำกัด (มหาชน) (5%) บริษัท คิง เพาเวอร์ อินเตอร์เนชั่นแนลจำกัด (5%) ผู้ถือหุ้นรายอื่น ๆ (10%) โดยมีนายพาที สารสิน เป็นประธานเจ้าหน้าที่บริหาร ตั้งแต่ก่อตั้งสายการบิน จนกระทั่งนายพาทีลาออกจากตำแหน่งเมื่อวันที่ 14 กันยายน 2560 ที่ประชุมคณะกรรมการบริษัทจึงได้แต่งตั้งนายปิยะ ยอดมณี รองประธานเจ้าหน้าที่บริหาร เป็นประธานเจ้าหน้าที่บริหารแทน ในปีต่อมานายปิยะได้แจ้งต่อตลาดหลักทรัพย์แห่งประเทศไทย (ตลท.) ว่าขอลาออกจากตำแหน่ง โดยให้มีผลตั้งแต่วันที่ 23 สิงหาคม 2561 พร้อมกันนี้ ได้แต่งตั้งนายประเวช องอาจสิทธิกุล กรรมการบริษัท ดำรงตำแหน่งรักษาการประธานเจ้าหน้าที่บริหาร แทนนายปิยะ โดยมีผลตั้งแต่วันที่ 27 สิงหาคม 2561 เป็นต้นไป และเมื่อวันที่ 13 มิถุนายน 2562 ดร. วุฒิภูมิ จุฬางกูร ได้รับการแต่งตั้งให้เป็นประธานเจ้าหน้าที่บริหารและกรรมการบริหาร บริษัท สายการบินนกแอร์ จำกัด (มหาชน) ทั้งนี้ปัจจุบันตระกูลจุฬางกูรเป็นผู้ถือหุ้นใหญ่ของนกแอร์ในวันที่ 1​ ธันวาคม​ 2568 พิชิต​ สถาปัตยานนท์ ได้รับการแต่งตั้งให้เป็นประธานเจ้าหน้าที่บริหารและกรรมการบริหาร บริษัท สายการบินนกแอร์ จำกัด (มหาชน) 

สายการบินเลือกใช้ชื่อนกแอร์ เนื่องจากเป็นชื่อที่ง่ายต่อการจดจำ สื่อถึงความเป็นมิตร และเป็นสัญลักษณ์แห่งอิสรภาพการเดินทาง

 จุดหมายปลายทาง 
นกแอร์ให้บริการเที่ยวบินไปยังจุดหมายดังต่อไปนี้ https://content.nokair.com/th/Booking/Where-we-fly.aspx. นกแอร์. สืบค้นเมื่อ 3 ธันวาคม 2566 

 เส้นทางที่ให้บริการจากท่าอากาศยานดอนเมือง ฐานการบินหลัก
 ประเทศไทย
เชียงใหม่ - ท่าอากาศยานเชียงใหม่
เชียงราย - ท่าอากาศยานแม่ฟ้าหลวง เชียงราย
แม่สอด - ท่าอากาศยานแม่สอด
น่าน - ท่าอากาศยานน่านนคร
อุบลราชธานี - ท่าอากาศยานอุบลราชธานี
อุดรธานี - ท่าอากาศยานอุดรธานี
สกลนคร - ท่าอากาศยานสกลนคร
บุรีรัมย์ - ท่าอากาศยานบุรีรัมย์
หาดใหญ่ - ท่าอากาศยานหาดใหญ่
สุราษฎร์ธานี - ท่าอากาศยานสุราษฎร์ธานี
ตรัง - ท่าอากาศยานตรัง
ภูเก็ต - ท่าอากาศยานภูเก็ต
นครศรีธรรมราช - ท่าอากาศยานนครศรีธรรมราช
กระบี่ - ท่าอากาศยานนานาชาติกระบี่
ชุมพร - ท่าอากาศยานชุมพร

เส้นทางที่ให้บริการจากท่าอากาศยานเชียงใหม่ ฐานการบินรอง
 ประเทศไทย
กรุงเทพมหานคร - ท่าอากาศยานดอนเมือง 
อุดรธานี - ท่าอากาศยานอุดรธานี
อุบลราชธานี - ท่าอากาศยานอุบลราชธานี

 เส้นทางการบินในอดีต 
  เมาะลำเลิง - ท่าอากาศยานเมาะลำเลิง
  ย่างกุ้ง -ท่าอากาศยานนานาชาติย่างกุ้ง
  ฮานอย - ท่าอากาศยานนานาชาตินอยไบ
  โฮจิมินห์ซิตี้ - ท่าอากาศยานนานาชาติเตินเซินเญิ้ต
  ฮิโรชิมา - ท่าอากาศยานฮิโรชิมะ 
  กูวาฮาติ - ท่าอากาศยานนานาชาติโลกเปรีย โกปินาท บอร์โดโลย
  บังกาลอร์ - ท่าอากาศยานนานาชาติบังกาลอร์
  ไฮเดอร์ราบัด - ท่าอากาศยานนานาชาติราจีฟ คานธี ไฮเดอร์ราบัด
  มุมไบ -  Chhatrapati Shivaji Maharaj International Airport Mumbai 
  หนานหนิง - ท่าอากาศยานนานาชาติหนานหนิงวูซู่
  เจิ้งโจว - ท่าอากาศยานนานาชาติเจิ้งโจวซินเจิ้ง
  หนานจิง - ท่าอากาศยานนานาชาตินานจิง ลูโกว
  เฉิงตู - ท่าอากาศยานนานาชาติเฉิงตูซวงหลิว (ทำการบินจากท่าอากาศยานภูเก็ต)
  เพชรบูรณ์ - ท่าอากาศยานเพชรบูรณ์
  ขอนแก่น - ท่าอากาศยานนานาชาติขอนแก่น
  ร้อยเอ็ด - ท่าอากาศยานร้อยเอ็ด
  พัทยา - ท่าอากาศยานนานาชาติอู่ตะเภา
  แพร่ - ท่าอากาศยานแพร่
  ลำปาง - ท่าอากาศยานลำปาง
  แม่ฮ่องสอน - ท่าอากาศยานแม่ฮ่องสอน
  นครพนม - ท่าอากาศยานนครพนม
  เบตง - ท่าอากาศยานเบตง
  เลย - ท่าอากาศยานเลย
  ระนอง - ท่าอากาศยานระนอง
  พิษณุโลก - ท่าอากาศยานพิษณุโลก

 ฝูงบิน 

 ฝูงบินปัจจุบัน 
ณ เดือน พฤษภาคม 2568 นกแอร์มีเครื่องบินประจำการในฝูงบินดังนี้+ ฝูงบินของนกแอร์<span style="color:black;">เครื่องบิน<span style="color:black;">ประจำการ<span style="color:black;">คำสั่งซื้อ<span style="color:black;">ผู้โดยสารหมายเหตุโบอิ้ง737 MAX8-6-จะบริการตอนอีกประมาณ3-4
ปีโบอิง 737-80010 —189รวม106นกแอร์มีอายุฝูงบินเฉลี่ย 9.6 ปี

 รายชื่อเครื่องบิน 
+ รายชื่อเครื่องบินนกแอร์ลำดับเครื่องบินทะเบียนชื่อสี (จากหัวเครื่อง)วันเข้าประจำฝูงบินจำนวนผู้โดยสารหมายเหตุ <font style="color:black;">P <font style="color:black;">Y <font style="color:black;">รวม1เอทีอาร์ 72-500HS-DRCนกร่มรื่นม่วงขาว15/10/201206666ปลดประจำการ ขายให้เยติแอร์ไลน์2เอทีอาร์ 72-500HS-DRDนกสายลมม่วงขาว15/10/201206666ปลดประจำการ ขายให้เยติแอร์ไลน์
ต่อมาตกในเหตุการณ์เยติแอร์ไลน์ เที่ยวบินที่ 6913บอมบาเดีย แดช 8 คิว400HS-DQAนกอันนาขาวเหลืองม่วงชมพู30/09/201408686ปลดประจำการ
ปัจจุบันจอดอยู่ลานจอดเครื่องบินประเทศแคนาดา4บอมบาเดีย แดช 8 คิว400HS-DQBนกข้าวเหนียวขาวม่วงชมพู15/10/201408686ปลดประจำการ5บอมบาเดีย แดช 8 คิว400HS-DQCนกข้าวปั้นขาวชมพูฟ้าส้ม06/11/201408686ปลดประจำการ6บอมบาเดีย แดช 8 คิว400HS-DQDนกข้าวปุ้นขาวเขียวส้ม13/11/201408686ปลดประจำการ7บอมบาเดีย แดช 8 คิว400HS-DQEนกลาเต้ขาวเนื้อเหลือง25/09/201508686ปลดประจำการ8บอมบาเดีย แดช 8 คิว400HS-DQFนกคาปูน้ำตาลขาวเหลือง28/09/201508686ปลดประจำการ9บอมบาเดีย แดช 8 คิว400HS-DQGนกสุขสันต์ส้มขาวเหลือง15/07/201608686ปลดประจำการ10บอมบาเดีย แดช 8 คิว400HS-DQHนกของขวัญเขียวขาวฟ้า26/07/201608686ปลดประจำการ11โบอิง 737-800HS-DBEนกฟลามิงโก้ชมพู07/08/201242147189ปลดประจำการ12โบอิง 737-800HS-DBGนกใบเตยเขียว16/11/201242147189ปลดประจำการ13โบอิง 737-800HS-DBKนกสบายขาวฟ้า31/01/201342144186ปลดประจำการ14โบอิง 737-800HS-DBOนกดีดีขาวฟ้า16/10/201342147189มี Wi-Fi15โบอิง 737-800HS-DBPนกเพชรน้ำเงินน้ำเงินขาวฟ้า14/03/201442147189มี Wi-Fi16โบอิง 737-800HS-DBQนกบุษราคัมชมพูขาวเขียว15/07/201442147189มี WIFI, ลายครบรอบ 10 ปีนกแอร์17โบอิง 737-800HS-DBRนกหยกนภาเหลืองเขียวขาว14/12/201442147189ปลดประจำการ18โบอิง 737-800HS-DBSนกทองชมพูเหลืองชมพูขาว23/10/201442147189ปลดประจำการ19โบอิง 737-800HS-DBTนกบุษน้ำเพชรเหลืองส้มขาว25/08/201542147189มี Wi-Fi20โบอิง 737-800HS-DBUนกทับทิมสยามม่วงชมพูขาว25/11/201542147189มี Wi-Fi21โบอิง 737-800HS-DBVนกภูผาขาวเขียวน้ำเงิน14/03/201642147189มี Wi-Fi22โบอิง 737-800HS-DBWนกฟ้าครามฟ้าขาวส้ม17/08/201642147189มี Wi-Fi23โบอิง 737-800HS-DBXนกตะวันเหลืองม่วงชมพู18/11/201642147189มี Wi-Fi24โบอิง 737-800HS-DBYนกเวหาม่วงขาวส้ม07/06/201742147189มี Wi-Fi25โบอิง 737-800HS-DBZนกนภาพราวมิ้นขาวเหลือง20/09/201742147189มี Wi-Fi

 อุบัติเหตุและอุบัติการณ์ 

 15 ธันวาคม 2550 – นกแอร์เที่ยวบินที่ 8715 เส้นทางเชียงราย-ดอนเมือง เครื่องบินโบอิง 737-400 ขณะบินผ่านอำเภอตาคลี จังหวัดนครสวรรค์ มีเครื่องบินแมคดอนเนลล์ดักลาส MD-82 ของสายการบินวัน-ทู-โก ที่บินสวนทิศทางมา (เส้นทางดอนเมือง-เชียงใหม่) เกิดผิดพลาดในการกำหนดหรือควบคุมเพดานบิน จนมาอยู่ในระดับเพดานบินเดียวกันกับเครื่องบินนกแอร์ ซึ่งอาจจะทำให้ชนกันกลางอากาศได้ ทำให้ระบบแจ้งเตือนในห้องนักบินนกแอร์ทำงาน ว่ามีเครื่องบินอื่นพุ่งตรงเข้ามา นักบินจึงหลบหลีกโดยรีบลดระดับเพดานบินลงในทันที
 28 ตุลาคม 2553 – นกแอร์เที่ยวบินที่ 8326 เส้นทางดอนเมือง-เชียงใหม่ ขณะออกบินได้ไม่นานเกิดชนฝูงนก กัปตันได้แจ้งว่าเกิดเหตุขัดข้องต้องบินกลับมาลงจอดที่ท่าอากาศยานดอนเมือง แต่เมื่อตรวจสอบแล้วไม่พบปัญหาใด ๆ จึงออกบินใหม่อีกครั้งในอีกประมาณ 30 นาทีต่อมา
 30 พฤษภาคม 2556 – นกแอร์เที่ยวบินที่ 8714 เส้นทางดอนเมือง-เชียงราย เครื่องบินโบอิง 737-800 ทะเบียน HS-DBE ขณะลงจอดที่ท่าอากาศยานแม่ฟ้าหลวง เชียงราย ในระหว่างการเบรกเครื่องบินนั้นล้อหน้าได้หลุดออก 1 ล้อ เหลือเพียงล้อเดียว แต่นักบินยังคงสามารถขับไปจอดที่หลุมจอด เหตุการณ์นี้ไม่มีผู้ได้รับบาดเจ็บ มีเพียงต้องซ่อมเครื่องบิน
 6 สิงหาคม 2556 – นกแอร์เที่ยวบินที่ 7411 เส้นทางตรัง-ดอนเมือง เครื่องบินโบอิง 737-800 ทะเบียน HS-DBM ขณะเตรียมจะนำเครื่องขึ้น เกิดลื่นไถลตกรันเวย์ที่สนามบินตรัง ซึ่งเปียกลื่นเพราะฝนตกหนัก และล้อติดหล่ม สายการบินได้ใช้รถโดยสารพาผู้โดยสารไปขึ้นเครื่องบินอีกลำหนึ่งที่ท่าอากาศยานหาดใหญ่แทน จากเหตุการณ์นี้ท่าอากาศยานตรังได้ประกาศปิดถึง 2 วัน เพื่อให้สามารถกู้เครื่องบินจนแล้วเสร็จ
 23 มีนาคม 2557 – เครื่องบินใบพัดของนกแอร์ขัดข้องที่ท่าอากาศยานน่านนคร ทำให้เกิดปัญหาเที่ยวบินล่าช้าต่อเนื่องยาวนาน
 31 สิงหาคม 2557 – นกแอร์เที่ยวบินที่ 7805 เส้นทางนครศรีธรรมราช-ดอนเมือง เครื่องบินโบอิง 737-800 ทะเบียน HS-DBD ขณะออกบินได้ไม่นานเกิดชนฝูงนก ต้องลงจอดฉุกเฉินที่ท่าอากาศยานสุราษฎร์ธานีเนื่องจากเครื่องยนต์ขัดข้องจากเหตุดังกล่าว และได้เปลี่ยนเครื่องบินอีกลำหนึ่งบินแทน อย่างไรก็ตาม เหตุการณ์ลักษณะนี้เกิดขึ้นกับเครื่องบินที่นครศรีธรรมราชถึง 4 ครั้งในปีเดียวกัน ซึ่งรวมถึงของนกแอร์ในครั้งนี้ด้วยนั้น เกิดจากพื้นที่โดยรอบสนามบินมีนกอาศัยอยู่มาก และในขณะนั้นทางท่าอากาศยานนครศรีธรรมราชยังไม่สามารถแก้ไขปัญหานี้ได้อย่างถาวร
 28 ตุลาคม 2557 –  นกแอร์เที่ยวบินที่ 7503 เส้นทางภูเก็ต-ดอนเมือง นักบินเบรกเครื่องบินกะทันหันขณะเทคออฟบนรันเวย์ และแจ้งว่าจำเป็นต้องนำเครื่องบินกลับเข้าจอดเพื่อตรวจสอบความผิดปกติ ผู้โดยสารจำนวนมากตัดสินใจขอลงจากเครื่องเพื่อเปลี่ยนเที่ยวบินหรือยกเลิกการเดินทาง จนในที่สุดเที่ยวบินนี้ก็ต้องถูกยกเลิก
 1 กุมภาพันธ์ 2558  – นกแอร์เที่ยวบินที่ 9114 เส้นทางดอนเมือง-ร้อยเอ็ด หลังบินขึ้นได้ไม่นานมีสัญญาณเตือนขึ้นในห้องนักบิน จึงวนกลับมาจอดที่ท่าอากาศยานดอนเมืองเพื่อแก้ไข และเมื่อออกบินใหม่อีกครั้งกลับมีสัญญาณเดิมปรากฏขึ้นอีกจึงวนกลับมาจอดที่ท่าอากาศยานดอนเมืองอีก และเปลี่ยนเครื่องบินอีกลำหนึ่งบินแทน รวมเที่ยวบินล่าช้าไป 3 ชั่วโมง
6 กุมภาพันธ์ 2558  – นกแอร์เที่ยวบินที่ 8505 เส้นทาง ลำปาง-ดอนเมือง  เครื่องบินบอมบาเดีย แดช 8 คิว400 ทะเบียน HS-DQD กำหนดออกบินเวลา 10.15 น. เกิดระบบประตูเครื่องบินขัดข้อง จึงยกเลิกเที่ยวบินขากลับ และให้ช่างจากกรุงเทพฯ มาแก้ไข ด้านผู้โดยสารมีทั้งที่ได้รับการเปลี่ยนเป็นเที่ยวบินถัดไป, นั่งรถตู้เพื่อเปลี่ยนไปขึ้นเครื่องบินที่ท่าอากาศยานเชียงใหม่ และบางส่วนขอเงินคืนเพื่อไปโดยสารกับสายการบินบางกอกแอร์เวย์ เส้นทาง ลำปาง-ท่าอากาศยานสุวรรณภูมิ แทน และหลังจากช่างแก้ปัญหาประตูแล้วเสร็จ นักบินก็ได้นำเครื่องบินบินกลับดอนเมืองเมื่อเวลาประมาณ 19.00 น. ของวันเดียวกัน
18 กุมภาพันธ์ 2558  – นกแอร์เที่ยวบินที่ 8819 เส้นทาง น่าน-ดอนเมือง เกิดระบบประตูเครื่องบินขัดข้อง ไม่สามารถปิดได้ สายการบินส่งเครื่องบินลำอื่นบินไปรับผู้โดยสารแทน เที่ยวบินล่าช้า 3 ชั่วโมง
 26 มีนาคม 2558  – นกแอร์เที่ยวบินที่ 7805 เส้นทางนครศรีธรรมราช-ดอนเมือง เครื่องบินโบอิง 737-800 เกิดกระจกหน้าแตกร้าว ต้องเปลี่ยนกระจกใหม่ก่อนจึงบินเที่ยวบินขากลับไปยังดอนเมืองได้
 29 มีนาคม 2558  – นกแอร์เที่ยวบินที่ 7105 เส้นทางหาดใหญ่-ดอนเมือง เกิดระบบประตูเครื่องบินขัดข้อง ไม่สามารถปิดได้ จึงมีการแก้ไข เที่ยวบินล่าช้า 6 ชั่วโมง
 12 สิงหาคม 2558 – ระบบเช็กอินผู้โดยสารของนกแอร์ที่ท่าอากาศยานดอนเมืองเกิดขัดข้องทั้งหมดในช่วงเช้า ทำให้ผู้โดยสารไม่สามารถเดินทางได้ และเที่ยวบินทั้งหมดต้องล่าช้าออกไป
 30 สิงหาคม 2558 – นกแอร์เที่ยวบินที่ 7805 เส้นทางนครศรีธรรมราช-ดอนเมือง เครื่องบินโบอิง 737-800 ทะเบียน HS-DBE ขณะออกบินได้ไม่นานเกิดชนฝูงนก ต้องลงจอดฉุกเฉินที่ท่าอากาศยานสุราษฎร์ธานี เนื่องจากเครื่องยนต์ขัดข้องจากเหตุดังกล่าว และต้องรอเครื่องบินอีกลำหนึ่งบินมาเปลี่ยนแทน รวมแล้วเที่ยวบินล่าช้าราว 4 ชั่วโมง
 17 มิถุนายน 2559  – นกแอร์เที่ยวบินที่ 7313 เส้นทางระนอง-ดอนเมือง เครื่องบินเอทีอาร์ 72-500 ทะเบียน HS-DRD หลังออกบินได้ไม่นานเกิดกระจกหน้าแตกร้าว จึงตัดสินใจลงจอดฉุกเฉินที่ท่าอากาศยานชุมพร และสายการบินได้ย้ายผู้โดยสารไปยังเครื่องบินอีกลำหนึ่งที่จะบินออกจากชุมพรไปดอนเมือง
 28 มิถุนายน 2559 – นกแอร์เที่ยวบินที่ 8506 เส้นทางลำปาง-ดอนเมือง เครื่องบินบอมบาเดีย แดช 8 คิว400 ก่อนออกบินพบว่ายางล้อเครื่องบินด้านซ้ายแบนและมีรอยฉีกขาด เบื้องต้นได้ประกาศระงับเที่ยวบินขากลับไปดอนเมือง ผู้โดยสารบางส่วนได้ขอย้ายไปขึ้นเครื่องบินที่ท่าอากาศยานเชียงใหม่แทน และผู้โดยสารบางส่วนตัดสินใจรอการเปลี่ยนยาง ซึ่งสายการบินได้ส่งช่างพร้อมเครื่องมือและอะไหล่จากดอนเมืองไปเปลี่ยนยาง เที่ยวบินนี้ล่าช้าราว 5 ชั่วโมง
 3 สิงหาคม 2559 – นกแอร์เที่ยวบินที่ 8722 เส้นทางดอนเมือง-เชียงราย เครื่องบินโบอิง 737-800 กัปตันพบสิ่งผิดปกติบางประการของระบบการทำงานเครื่องบิน จึงเบรกเครื่องบินกะทันหันขณะเทคออฟบนรันเวย์ และขับเครื่องบินกลับมาจอดเพื่อเปลี่ยนเครื่องบินลำอื่นบินแทน เป็นเหตุให้เที่ยวบินต้องล่าช้าออกไป
 25 สิงหาคม 2559 – นกแอร์เที่ยวบินที่ 8826 เส้นทางดอนเมือง-น่าน เครื่องบินบอมบาเดีย แดช 8 คิว400 ทะเบียน HS-DQE ขณะออกบินได้ไม่นานพบว่ายางล้อเครื่องบินด้านหนึ่งพังเสียหาย จึงตัดสินใจบินกลับท่าอากาศยานดอนเมืองและเปลี่ยนเครื่องบิน เที่ยวบินล่าช้าไป 1 ชั่วโมง 45 นาที
 5 ตุลาคม 2559 – นกแอร์เที่ยวบินที่ 8125 เส้นทางแม่สอด-ดอนเมือง เมื่อบินออกไปได้ประมาณ 10 นาที ได้บินกลับมายังท่าอากาศยานแม่สอดเนื่องจากระบบลมขัดข้อง
 30 มิถุนายน 2560 – เวลาประมาณ 22.55 น. เครื่องบินโบอิง 737-800 ทะเบียน HS-DBK ของนกแอร์ ขณะจอดอยู่ที่หลุมจอด 35 ท่าอากาศยานดอนเมือง ถูกรถบัสของสายการบินไทยแอร์เอเชียชนเข้าที่ส่วนหน้าของเครื่องบินจนได้รับความเสียหาย ต้องนำไปซ่อม
 12 ธันวาคม 2560 – นกแอร์เที่ยวบินที่ 8127 เส้นทางแม่สอด-ดอนเมือง เครื่องบินบอมบาเดีย แดช 8 คิว400 เกิดเหตุระบบไฟขัดข้อง ต้องแก้ไขก่อนจึงจะนำเครื่องบินขึ้นบินได้
 18 กุมภาพันธ์ 2561 – นกแอร์เที่ยวบินที่ 9407 เส้นทางสกลนคร-ดอนเมือง เครื่องบินบอมบาเดีย แดช 8 คิว400 ทะเบียน HS-DQA ขณะออกบินได้ไม่นานเครื่องยนต์ด้านซ้ายเกิดขัดข้องขึ้น ต้องดับเครื่องยนต์ด้านซ้าย แล้วบินวนกลับมาลงจอดฉุกเฉินที่ท่าอากาศยานสกลนคร
 28 กุมภาพันธ์ 2561 – นกแอร์เที่ยวบิน ชุมพร-ดอนเมือง กำหนดออกบินเวลา 21.40 น. เกิดเหตุเครื่องบินขัดข้อง จนเวลาราว 2.00 น. สายการบินได้ส่งทีมช่างนั่งเครื่องบินอีกลำหนึ่งมา และเมื่อมาถึงชุมพรก็ได้ให้ลำที่บินมาใหม่นั้นรับผู้โดยสารแทน โดยออกบินจากชุมพรได้ในเวลาประมาณ 3.00 น. เที่ยวบินนี้ล่าช้ากว่า 5 ชั่วโมง
 6 มีนาคม 2561 – นกแอร์เที่ยวบินที่ 9214 เส้นทางดอนเมือง-อุดรธานี เครื่องบินโบอิง 737-800 ระบบไฟฟ้าขัดข้อง เบื้องต้นทีมช่างได้ลงมือแก้ไข แต่พบว่าต้องใช้เวลานานในการซ่อมให้แล้วเสร็จ จึงเปลี่ยนเครื่องบินเป็นลำอื่นแทน เที่ยวบินล่าช้าไปราว 3 ชั่วโมง เหตุการณ์นี้สร้างความไม่พอใจให้กับผู้โดยสารเป็นอันมาก โดยอ้างว่าต้องติดอยู่ภายในเครื่องบินที่ร้อนจัดนานเกือบ 2 ชั่วโมง
 2 เมษายน 2561 – นกแอร์เที่ยวบินที่ 9603 เส้นทางบุรีรัมย์-ดอนเมือง เครื่องบินบอมบาเดีย แดช 8 คิว400 ทะเบียน HS-DQB เกิดปัญหาขัดข้อง มีการรั่วซึมของน้ำมันไฮโดรลิก ทำให้ไม่สามารถขึ้นบินได้สำเร็จ และต้องจอดเสียขวางรันเวย์ตั้งแต่ช่วงเช้าของวันดังกล่าว ซึ่งท่าอากาศยานบุรีรัมย์ยังมีเพียงรันเวย์เดียว ทำให้เที่ยวบินอื่นของสายการบินต่าง ๆ ไม่สามารถบินขึ้นลงได้ในวันดังกล่าว ต้องใช้ท่าอากาศยานร้อยเอ็ดแทนโดยจัดรถรับส่งผู้โดยสาร จนกระทั่งสามารถเคลื่อนย้ายเครื่องบินออกพ้นรันเวย์ได้เมื่อเวลาประมาณ 20.00 น. จึงเปิดใช้รันเวย์ได้
 15 เมษายน 2561 - นกแอร์เที่ยวบินที่ 9311 เส้นทางอุบลราชธานี-ดอนเมือง กำหนดออกบินเวลา 11.10 น. เกิดอุบัติการณ์ยางแตก จึงไม่นำเครื่องขึ้น และนำช่างมาเปลี่ยนยางเที่ยวบินล่าช้าไปประมาณ 5 ชั่วโมง
 15 กันยายน 2562 – นกแอร์เที่ยวบินที่ 9214 เส้นทางดอนเมือง-อุดรธานี เครื่องบินโบอิง 737-800 หลังจากผู้โดยสารขึ้นเครื่อง กัปตันได้แจ้งว่าเครื่องขัดข้อง และทีมช่างของสายการบินได้เข้ามาแก้ไข เหตุการณ์นี้สร้างความไม่พอใจให้กับผู้โดยสารเนื่องจากต้องติดอยู่ภายในเครื่องบินที่ร้อนจัด ผู้โดยสารบางส่วนราว 50 คนตัดสินใจเปลี่ยนเที่ยวบินใหม่ เที่ยวบินนี้ถึงที่หมายล่าช้ากว่ากำหนดเกือบ 2 ชั่วโมง
 31 ตุลาคม 2562 – นกแอร์เที่ยวบินที่ 8505 เส้นทางลำปาง-ดอนเมือง เครื่องบินบอมบาเดีย แดช 8 คิว400 หลังจากขึ้นบินได้ราว 15 นาทีเกิดระบบไฟสัญญาณเตือนประตูช่องเก็บของปิดไม่สนิทติดขึ้นมา นักบินจึงตัดสินใจบินกลับลำปางเพื่อตรวจสอบและแก้ไข ผู้โดยสารจำนวนมากขอคืนเงินเพื่อเปลี่ยนไปโดยสารกับสายการบินบางกอกแอร์เวย์ เส้นทาง ลำปาง-ท่าอากาศยานสุวรรณภูมิ แทน และบางส่วนเปลี่ยนไปขึ้นเครื่องบินที่ท่าอากาศยานเชียงใหม่ ทั้งนี้ไม่มีรายงานว่ามีสัมภาระของผู้ใดสูญหายแต่อย่างใด
 7 กุมภาพันธ์ 2563 - นกแอร์เที่ยวบินที่ 6458 เส้นทางดอนเมือง-นครศรีธรรมราช เครื่องบินโบอิง 737-800 ทะเบียน HS-DBT ขณะที่รถลากเครื่องบินกำลังลากเครื่องบินที่ท่าอากาศยานดอนเมือง เกิดอุปกรณ์ลากขาด แล้วเครื่องบินไหลชนกับรถลาก จนพนักงานภาคพื้นดินคือคนขับรถลากได้รับบาดเจ็บสาหัสและเสียชีวิตที่โรงพยาบาลในเวลาต่อมา และยังมีพนักงานอีกรายได้รับบาดเจ็บ เที่ยวบินล่าช้าไปหนึ่งชั่วโมง เนื่องจากตัวเครื่องบินก็ได้รับความเสียหายด้วย ต้องเปลี่ยนลำใหม่ 
 9 ธันวาคม 2563 - นกแอร์เที่ยวบินที่ 8306 เส้นทางดอนเมือง-เชียงใหม่ คาดว่าน่าจะเป็นเครื่องบินโบอิง 737-800 มีผู้โดยสารลืมกระเป๋าใส่กล้อง DSLR ยี่ห้อดังและเลนส์อีก 4 ตัว รวมมูลค่ากว่า 8 หมื่นบาทไว้ในที่เก็บของเหนือศีรษะ และได้เข้าแจ้งความกับตำรวจ สภ.ภูพิงคราชนิเวศน์ก่อนที่จะได้กระเป๋ากล้องใบดังกล่าวคืนในเวลาต่อมา 
 30 กรกฎาคม 2565 – นกแอร์เที่ยวบินที่ 108 เส้นทางดอนเมือง-เชียงราย เครื่องบินโบอิง 737-800 ทะเบียน HS-DBR ซึ่งมีชื่อว่า "นกหยกนภา" ขณะลงจอดเกิดลื่นไถลตกรันเวย์ 03 ของท่าอากาศยานแม่ฟ้าหลวงเชียงราย ซึ่งเปียกลื่นเพราะฝนตกหนัก ไม่มีผู้ได้รับบาดเจ็บ จากเหตุการณ์ดังกล่าว ในวันต่อมา (31 กรกฎาคม 2565) ท่าอากาศยานแม่ฟ้าหลวงเชียงรายได้ปิดรันเวย์เพื่อตรวจสอบและกู้เครื่องบิน ทำให้ทุกสายการบินไม่สามารถลงจอดที่เชียงรายได้ในวันดังกล่าว
 4 พฤษภาคม 2567 - นกแอร์เที่ยวบิน DD506 เส้นทางดอนเมือง-หาดใหญ่ และเที่ยวบิน DD5340 เส้นทางดอนเมือง-ภูเก็ต เครื่องบินของทั้งสองเที่ยวบินเกิดปัญหาขึ้น ทำให้ทั้งสองเที่ยวบินนี้ต้องล่าช้าออกไป
 8 ตุลาคม 2567 - นายวุฒิภูมิ จุฬางกูร ประธานเจ้าหน้าที่บริหารนกแอร์ ได้ยอมรับว่าเมื่อวันที่ 8 ตุลาคม 2567 มีเครื่องบินนกแอร์เกิดเหตุเครื่องยนต์มีปัญหาที่ประเทศจีน ปัจจุบันได้ขายเครื่องยนต์เครื่องนั้นไปแล้วและซื้อเครื่องยนต์ใหม่มาแทน

 เมื่อวันที่ 25 สิงหาคม 2568 สำนักงานการบินพลเรือนแห่งประเทศไทย (กพท.) ได้ส่งหนังสือไปยังนกแอร์ มีคำสั่งห้ามมิให้ใช้สิทธิตามใบรับรองผู้ดำเนินการเดินอากาศ เลขที่ AOC.0006 เช่น ให้หยุดทำการบินระหว่างประเทศทุกเส้นทาง ห้ามยื่นขออนุมัติหรือขยายเส้นทางบินเพิ่มเติม เป็นต้น จนกว่าจะมีการแก้ไขข้อบกพร่องต่าง ๆ และนำเสนอต่อ กพท. ให้พิจารณาเพิกถอนคำสั่ง เนื้อหาในหนังสือส่วนหนึ่งอ้างว่าเกิดเหตุการณ์อุบัติการณ์ ทั้งในด้านบุคลากร และด้านการปฏิบัติการบิน ในช่วงปี 2566-2568 หลายครั้ง เช่น เหตุการณ์เครื่องยนต์ดับระหว่างบิน (Engine In-Flight Shutdown), เครื่องบินไถลออกนอกทางวิ่ง, Hard landing และ Tail strike

 การยกเลิกเที่ยวบิน

 14 กุมภาพันธ์ 2559 นักบินกลุ่มหนึ่งของสายการบินประท้วง ไม่พอใจที่ทางบริษัทมีการปรับเพิ่มมาตรฐานการ Audit การบริหารงานของฝ่ายบิน โดยอิงมาตรฐานของเอียซา ปรากฏว่า มีนักบินบางส่วนไม่ผ่านเกณฑ์ดังกล่าว จึงได้สร้างความไม่พอใจ และประท้วงหยุดบิน จึงยกเลิกเที่ยวบินรวม 13 เที่ยวบิน โดยนายพาที สารสิน ประธานเจ้าหน้าที่บริหาร สายการบินนกแอร์ จำกัด ได้แถลงข่าวขอโทษผู้โดยสารที่ตกค้างอยู่ที่สนามบิน หลังมีการยกเลิกเที่ยวบินรวม 13 เที่ยวบินดังกล่าว

 อ้างอิง 

 ประวัตินกแอร์ 
CEO คนรุ่นแรกของนกแอร์ นายพาที สารสิน
CEO คนที่สองของนกแอร์ นายปิยะ ยอดมณี
นายปิยะ ยอดมณี ลาออกจากตำแหน่ง CEO ของนกแอร์ 

 แหล่งข้อมูลอื่น 
 เว็บไซต์ของนกแอร์
 Facebook นกแอร์
 หนังสือชี้ชวนฯ นกแอร์

www.nokair.com


หมวดหมู่:การบินไทย
หมวดหมู่:สายการบินสัญชาติไทย
หมวดหมู่:สายการบินต้นทุนต่ำ
หมวดหมู่:บริษัทไทยที่ก่อตั้งในปี พ.ศ. 2547
หมวดหมู่:สายการบินที่ก่อตั้งในปี พ.ศ. 2547
หมวดหมู่:แวลูอัลไลแอนซ์